માહિમના સરસ્વતી વિદ્યા મંદિરના નવમા ધોરણના ૧૭ વર્ષના સ્ટુડન્ટ દીપેશ ટેકેએ સોમવારે માહિમ સ્ટેશન પાસે ચર્ચગેટ તરફ જતી ફાસ્ટ લોકલ ટ્રેનની સામે ઝંપલાવીને સુસાઇડ કર્યું હતું. આઘાતની વાત તો એ છે કે આ સ્ટુડન્ટે સુસાઇડ કરતાં પહેલાં થોડી મિનિટો અગાઉ પોતાની મમ્મીને ફોન કરીને સ્કૂલમાં તેને પરેશાન કરવામાં આવતો હોવાથી પોતે સુસાઇડ કરી રહ્યો હોવાનું જણાવ્યું હતું. પોલીસના જણાવ્યા પ્રમાણે સ્કૂલમાંથી કોઈક સર્ટિફિકેટો ગાયબ થયા બાદ સ્કૂલે આ સ્ટુડન્ટ પર શંકા દર્શાવી હતી. ગવર્નમેન્ટ રેલવે પોલીસના અધિકારીઓના જણાવ્યા પ્રમાણે સોમવારે બપોર બાદ લગભગ ૪.૪૦ વાગ્યે આ ટીનેજર ટ્રેનની અડફેટમાં આવી જતાં તેનું મોત થયું હતું.